1974 йылда Өфө авиация институтын тамамлай һәм шул ваҡыттан ошо вузда (артабан Өфө дәүләт авиация техник университеты) эшләй: инженер, өлкән ғилми хеҙмәткәр, өлкән уҡытыусынан алып «Металдарҙы баҫым менән эшкәртеү машиналары һәм технологиялары» кафедраһының (хәҙерxa0— нанотехнологиялар кафедраһы) мөдире, доценты, профессорына (1993) тиклем юл үтә. 2007 йылданxa0— теоретик механика кафедраһы мөдире. 1992 йылда «Метал эшкәртеү технологияһында үтә һығылмалылыҡты тикшереү һәм уны файҙалы ҡулланыу ысулдары» темаһы буйынса «физика-математика фәндәре докторы» ғилми дәрәжәһенә диссертация яҡлай.